CELEX: 32015D0226
Language: fi
Date: 2015-02-11 00:00:00
Title: Komission täytäntöönpanopäätös (EU) 2015/226, annettu 11 päivänä helmikuuta 2015 , täytäntöönpanopäätöksen 2012/535/EU muuttamisesta siltä osin kuin kyse on alttiin puutavaran määritelmästä ja rajatuilla alueilla toteutettavista toimenpiteistä (tiedoksiannettu numerolla C(2015) 645)

13.2.2015   
            
            
               FI
            
            
               Euroopan unionin virallinen lehti
            
            
               L 37/21
            
         KOMISSION TÄYTÄNTÖÖNPANOPÄÄTÖS (EU) 2015/226,
   annettu 11 päivänä helmikuuta 2015,
   täytäntöönpanopäätöksen 2012/535/EU muuttamisesta siltä osin kuin kyse on alttiin puutavaran määritelmästä ja rajatuilla alueilla toteutettavista toimenpiteistä
   
      
         (tiedoksiannettu numerolla C(2015) 645)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Komission täytäntöönpanopäätöksen 2012/535/EU (2) soveltamisen myötä on päädytty toteamaan, että alttiin puutavaran määritelmän olisi sisällettävä havupuista (Coniferales) saatava puutavara, jossa ei ole jäljellä puun luonnollista pyöreää pintaa, mehiläispesät ja lintujen pesäkopit, kun otetaan huomioon mehiläispesien ja tällaisten pesäkoppien toistuvaan siirtämiseen liittyvät erityiset riskit. Määritelmän ulkopuolelle olisi lisäksi jätettävä puutavara, joka on käsitelty siten, että riski sen toimimisesta mäntyankeroisen isäntänä on poistettu.
            
         
               (2)
            
            
               Kun otetaan huomioon kyseisen vektorihyönteisen ominaispiirteet, kaikki puskurivyöhykkeillä olevat kaadetut alttiit kasvit ja niiden hakkuujätteet olisi poistettava välittömästi.
            
         
               (3)
            
            
               On aiheellista selventää, että kuoreton puutavara, jolle on tehty asianmukainen lämpökäsittely täytäntöönpanopäätöksen 2012/535/EU mukaisesti, voidaan siirtää myös vektorihyönteisen lentokauden aikana.
            
         
               (4)
            
            
               Sen vuoksi täytäntöönpanopäätöstä 2012/535/EU olisi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös 2012/535/EU seuraavasti:
   
               1)
            
            
               Korvataan 1 artiklan b alakohta seuraavasti:
               
                           ”b)
                        
                        
                           ’alttiilla puutavaralla’ havupuista (Coniferales) saatavaa puutavaraa, jota tarkoitetaan jossakin seuraavista alakohdista:
                           
                                       i)
                                    
                                    
                                       direktiivin 2000/29/EY 2 artiklan 2 kohdassa tarkoitettu puutavara
                                    
                                 
                                       ii)
                                    
                                    
                                       puutavara, jossa ei ole jäljellä puun luonnollista pyöreää pintaa
                                    
                                 
                                       iii)
                                    
                                    
                                       mehiläispesien tai lintujen pesäkoppien muodossa oleva puutavara.
                                    
                                 
                     Alttiilla puutavaralla ei tarkoiteta kasvien Taxus L. ja Thuja L. sahattua puuta ja tukkeja eikä puutavaraa, joka on käsitelty siten, että riski sen toimimisesta mäntyankeroisen isäntänä on poistettu.”
            
         
               2)
            
            
               Korvataan 13 artiklan 1 kohdan d alakohta seuraavasti:
               
                           ”d)
                        
                        
                           mehiläispesien ja lintujen pesäkoppien sekä puisen pakkausmateriaalin, jotka ovat asianomaisen käsittelylaitoksen a ja c alakohdan mukaisesti käsittelemää puutavaraa, merkitseminen liitteessä III olevan 1 jakson 2 kohdan b alakohdan ja 3 kohdan b alakohdan ja kyseisen liitteen 2 jakson 3 kohdan mukaisesti noudattaen FAO:n kasvinsuojelutoimenpiteitä koskevan kansainvälisen standardin nro 15 liitettä II.”
                        
                     
         
               3)
            
            
               Korvataan 14 artiklan 1 kohta seuraavasti:
               ”1.   Jäsenvaltion, jonka alueella on rajattu alue, on annettava puisen pakkausmateriaalin, mehiläispesien ja lintujen pesäkoppien tuottajille, joilla on asianmukaiset välineet, lupa merkitä FAO:n kasvinsuojelutoimenpiteitä koskevan kansainvälisen standardin nro 15 liitettä II noudattaen puinen pakkausmateriaali, mehiläispesät ja lintujen pesäkopit, jotka ne ovat valmistaneet luvan saaneen käsittelylaitoksen käsittelemästä puutavarasta, jonka mukana on direktiivissä 92/105/ETY tarkoitettu kasvipassi.
               Kyseisistä tuottajista käytetään jäljempänä nimitystä ’luvan saaneet puisen pakkausmateriaalin tuottajat’.”
            
         
               4)
            
            
               Muutetaan liitteet I, II ja III tämän päätöksen liitteen mukaisesti.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä helmikuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös 2012/535/EU, annettu 26 päivänä syyskuuta 2012, kiireellisistä toimenpiteistä Bursaphelenchus xylophilus (Steiner et Buhrer) Nickle et al. -kasvintuhoojan (mäntyankeroinen) unionissa leviämisen estämiseksi (EUVL L 266, 2.10.2012, s. 42).
   
      LIITE
      Muutetaan täytäntöönpanopäätöksen 2012/535/EU liitteet seuraavasti:
      
                  1)
               
               
                  Lisätään liitteeseen I 9 a kohta seuraavasti:
                  
                              ”9 a
                           
                           
                              Jäsenvaltioiden on puskurivyöhykkeellä tunnistettava kaadetut alttiit kasvit, jotka eivät kuulu 7, 8 ja 9 kohdan soveltamisalaan. Niiden on poistettava kyseiset kasvit ja niiden hakkuujätteet ja toteutettava kaikki tarvittavat varotoimet, jotta ne eivät houkuttelisi mäntyankeroista ja sen vektoria.”
                           
                        
            
                  2)
               
               
                  Lisätään liitteeseen II 3 a kohta seuraavasti:
                  
                              ”3 a
                           
                           
                              Jäsenvaltioiden on puskurivyöhykkeillä tunnistettava myös muut kuin 3 kohdan b alakohdassa tarkoitetut kaadetut alttiit kasvit. Niiden on poistettava kyseiset kasvit ja niiden hakkuujätteet ja toteutettava kaikki tarvittavat varotoimet, jotta ne eivät houkuttelisi mäntyankeroista ja sen vektoria.”
                           
                        
            
                  3)
               
               
                  Korvataan liitteessä III olevan 1 jakson 2 kohdan b ja c alakohta seuraavasti:
                  
                              ”b)
                           
                           
                              Sen mukana on direktiivissä 92/105/ETY tarkoitettu kasvipassi, jonka on antanut luvan saanut käsittelylaitos. Mehiläispesien ja lintujen pesäkoppien muodossa olevan alttiin puutavaran mukana on kyseinen kasvipassi, tai puutavara on merkitty FAO:n kasvinsuojelutoimenpiteitä koskevan kansainvälisen standardin nro 15 liitettä II noudattaen.
                           
                        
                              c)
                           
                           
                              Jos altis puutavara ei ole kuoretonta, se siirretään joko vektorin lentokauden ulkopuolella tai katettuna suojapeitteellä siten, että estetään mäntyankeroisen tai vektorin aiheuttama saastuminen.”